ร้านแถวนิมมานอีกร้านที่ต้องตามหา สุดยอด@นิมมาน ร้านอาหารแถวนิมมานราคาถูกหาไม่ค่อยได้ ราคาเพียง 35-40฿ แถมรสชาติดีเพราะมีดีที่ซุป ร้านสุดยอด@นิมมานขายประเภทก๋วยเตี๋ยว ข้าว เด่นดังเรื่องบะหมี่ซุปกระดูก การันตีอยู่ใต้ป้ายชื่อเลยทีเดียว แต่วันนี้เรามารีวิวตัวอื่นเพราะทานบ่อยล่ะ เมนูที่ทานคือมาม่าคลุกฝุ่น ก๋วยเตี๋ยวหมูต้มยำ และซุปกระดูก
- มาม่าคลุกฝุ่น ดูเหมือนยากแต่ไม่ยากเท่าที่คิด ประหนึ่งลวกมาม่าใส่ถั่วงอก เอาหมูสับโป๊ะหน้า และมีเครื่องปรุงฉีกใส่ไว้ใต้ชาม มีไข่ซีก อารมณ์ทานมาม่าแห้งแต่ไม่ต้องทำทานที่บ้าน
- ก๋วยเตี๋ยวหมูต้มยำ หน้าตาน่าทานมาก เหมือนกินก๋วยเตี๋ยวโบราณ น้ำซุปหวานหอมกระดูก มีกลิ่นถั่วลิสงป่น อร่อยแบบไม่ต้องปรุง
- ซุปกระดูก กระดูกมากๆอ่ะ ตามชื่อเลยต้องมีความสามารถและความอดทนถึงจะได้ทานเนื้อ น้ำซุปออกเค็มหวาน อาจเพราะเคี่ยวนาน